Kalkulator ya iku piranti kanggo ngitung kaya ta nggunggung, nyuda, ngepingaké, mara lan sapanungalané. Uga ana kang kanggo ngitung èlmu Sains kaya déné Matématika, ana ing kalkulator wis ana rumus-rumusé. Ing jaman saiki akèh piranti-piranti èlèktonik sing nggunakaké piranti kalkulator kaya ta komputer, handphone. Kalkulator iku nganggokaké arus listrik saka batu baterai. Uga ana pira kalkulator sing ora nganggokaké batu baterai.

Kalkulator iki manut karo ènergi tenaga surya ya iku srengéngé. Kalkulator cara kerjané rikat banget lan ora bisa nggawé salah, saliyané dhéwé sing salah ngelbokaké angka utawa nutul tombolé.

Sajarah Kalkulator 
Kira-kira 5000 taun lawasé, ana piranti ngitung tradhisional dan kalkulator mekanik, Abacus, teka ing Asia. Lha taun iku diarani tekané mesin komputasi.
 
Taun 1642, Blaise Pascal sing pas wektu iku umuré 18 taun, nemu apa sing diarani kalkulator roda numerik kanggo mbiyantu Bapaké ngitung pajak. Piranti sing diarani Pascaline iki nggunakaké wolung roda puter bergerigi kanggo njumlahkan wilangan nganti wolung digit.

Taun 1694 salah sawijiné matematikawan lan filsuf Jerman, Gottfred Wilhem von Leibniz mbenèkaké Pascaline karo nggawé mesin sing bisa ngepingaké. Pada kaya Pascaline, piranti mekanik iki uga nganggo roda-roda gerigi.

 Taun 1820 Charles Xavier Thomas de Colmar nemu mesin kang bisa minangka patang fungsi. Ya iku aritmatik dhasar kanggo njumlah, nyuda, ngepin lan mbagi. Wiwit tinemu piranti iku diarani arithometer, banjur kalkulator mekanik pas jaman iku wis kondhang. Saka kemampuane uga bisa luwih kepénak saka kalkulator sadurungé,arithometer akèh digunakaké nganti mangsa Perang Dunia I. Taun 1892 William Burroughs, manuhaké kalkulator kang luwih kondhang.

Taun 1903 John V. Atanasoff lan Clifford Berry nyoba gawé komputer elektrik kang nerapaké aljabar Boolean,itungan matematika kang bisa dinyatakaké bener utawa salah. Taun 1931 Vannevar Bush nggawé kalkulator kanggo ngrampungaké persamaan differensial. Mesin mau bisa ngrampungaké itung-itungan kang luwih ruwet, wujudé mesin uga gedhé lan abot amarga atusan gerigi lan porose kang dibutuhaké kanggo ngitung. Taun 1935 ana insinyur konstruksi saka Jerman ya iku Konrad Zuse uga nggawé kalkulator mekanik kanggo nangani itungan matematik ana ing profesiné kang dirampungaké taun 1938. Saiki ing bebrayan wis nganggokaké kalkulator kang kepénak lan gampang digawa ana ing endi-endi.

Jinis-jinis Kalkulator 

Ana warna-warna jinis kalkulator. Nanging sing palin umum ana rong jinis, ya iku kalkulator ilmiah lan kalkulator biyasa. Cara mbédakaké rong jinis mau gampang, nèk kalkulator ilmiah racaké duwé tombol-tombol sing luwih akèh tinimbang kalkulator biyasa. Iki disebabaké amarga kalkulator ilmiah minangka mbiyantu ngrampungaké soal perhitungan kang luwih rumit. Kalkulator biyasa ora bisa diprogram,dhèwèké minangka ngitung sing gampang-gampang utawa prasaja kaya ta njumlah, nyuda, ngeping, mbagi. Kalkulator ilmiah racaké dijangkepi karo sistem kang luwih canggih saéngga bisa diprogram kanggo nyimpen rumus-rumus matematika.

Untung Rugi nggunakaké Kalkulator 
Saben barang mesti duwé sisih positif dan négatif. Semono uga karo kalkulator,sisih positifé nggunakaké kalkulator kanggo mbiyantui ngitung ya iku ngirit wektu. Dhéwé langsung nutul angka-angka kang dipéngini lan langsung olèh hasilé. Kalkulator uga duwé sisih négatif. Bilih asring nggunakaké kalkulator, bisa dadi ngampangaké lan uga dadi males mikir utawa ngitung nganggo utek.

Cathetan suku 

Piranti itung
Matematika
Barang Elektronik
Angka
Rumus
Tombol-tombol
Wis ana 5000 taun lawasé